Diari Oficial de la Generalitat Valenciana


Sumari del DOGV 5109, del 07-10-2005 (2005/10950)

RESOLUCIÓ de 29 de setembre de 2005, de la Direcció General d'Administració Autonòmica, per la qual es convoca concurs de mèrits núm. 122/2005, per a la provisió de llocs de treball de naturalesa funcionarial, sector administració general, grup B i A/B.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5109

Data del DOGV
:   07-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10431


Data del document
:   29-09-2005

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * concurs administratiu
    * professió administrativa
    * administració regional

RESOLUCIÓ de 29 de setembre de 2005, de la Direcció General d'Administració Autonòmica, per la qual es convoca concurs de mèrits núm. 122/2005, per a la provisió de llocs de treball de naturalesa funcionarial, sector administració general, grup B i A/B. [2005/X10876]
  
Actualment, hi ha en l'administració del Govern Valencià, determinats llocs de treball de naturalesa funcionarial, sector administració general, grup B i A/B, de provisió per concurs, inclosos en les relacions de llocs de treball vigents, aprovades per Resolució d'esta Direcció General de 26 d'abril de 2005 (DOGV núm. 4.998, de 4 de maig de 2005), que estan vacants o proveïts de forma provisional. Per tant, han de ser objecte de concurs per a la seua provisió ordinària i amb caràcter de destinació definitiva, entre funcionaris que reunisquen els requisits exigits i obtinguen la puntuació necessària.
  
Igualment, per sengles ordes de 8 de setembre de 2003, de la Conselleria de Justícia i Administracions Públiques, van ser convocats els procediments d'accés al grup B, sector administració especial, torn de promoció interna per conversió directa de places, convocatòries 17/2000 i 18/2000 (DOGV núm. 4.588, de 16 de setembre de 2003). Per tal de complir el que preveuen les bases 12.2 i 11.2 de les respectives convocatòries, els aspirants que han superats els esmentats procediments, relació feta pública per les ordes de 8 de setembre de 2005, del conseller de Justícia i Administracions Públiques (DOGV núm. 5.095, de 19 de setembre de 2005), i no són titulars amb destinació definitiva d'un lloc de treball, participaran en el present concurs de conformitat amb el que preveu esta resolució.
  
També, les persones aspirants que superen les proves selectives d'accés al grup B, sector administració general, torn d'accés lliure, convocatòria 4/2000 i torn de discapacitats, convocatòria 5/2000, de conformitat amb el que disposa l'article 9.1 del Text Refós de la Llei de la Funció Pública Valenciana, hauran d'ingressar en la funció pública mitjançant el nomenament conferit per l'òrgan competent després d'un concurs en què el personal aspirant obtinga una destinació triada entre els llocs de treball oferits, d'acord amb l'orde que haja obtingut després de superar les proves corresponents.
  
En compliment de la normativa aplicable, el personal funcionari de carrera concursarà amb caràcter previ a l'adjudicació de les destinacions al personal que va superar les esmentades proves selectives d'accés al grup B, convocatòries núms. 4 i 5 de l'oferta d'ocupació pública de la Generalitat Valenciana de l'any 2000.
  
Els llocs de treball de la Conselleria de Sanitat, núms. 9783, tècnic mitjà de gestió administrativa i 9850, tècnic mitjà de règim jurídic personal sanitari; del SERVEF, núm. 20479, agent oficina ocupació i de la Conselleria d'Empresa, Universitat i Ciència, núm. 19438, tècnic mitjà de gestió de programes, s'inclouen en la present convocatòria en execució de les sentències núms. 304 i 313 de 2002, recaigudes en els procediments abreujats núms. 10/02 i 292/01 respectivament, seguits en el Jutjat Contenciós Administratiu núm. 7 de València, confirmades ambdues per les sentències núms. 912 i 939 de 2004, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, i la sentència núm. 172 de 2003, recaiguda en el procediment abreujat núm. 255/02, seguit en el mateix Jutjat, també confirmada per la sentència núm. 635 de 2005, del Tribunal Superior de Justícia de la Comunitat Valenciana, Sala Contenciosa Administratiu, Secció Segona.
  
Esta resolució es dicta de conformitat amb el que disposa l'article 20 i concordants del Text Refós de la vigent Llei de la Funció Pública Valenciana; en els articles 19 a 25 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999 de 9 de març, del Govern Valencià, i l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
La present convocatòria es realitza d'acord amb les previsions de l'Acord de la Mesa Sectorial de Funció Pública per a l'Estabilitat Laboral i la Promoció Professional dels seus empleats públics subscrit el 7 d'octubre de 2003.
  
Per tot el susdit, fent ús de les facultats que li conferix l'apartat 3 de l'article 18 del Reglament aprovat pel Decret 33/1999, esta Direcció General fent ús de les competències que li atribuïx l'article 15 del Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:
  
Primer
  
D'acord amb el que preveu l'article 20.1.a) del Text Refós de la Llei de la Funció Pública Valenciana, es convoca concurs per a la provisió dels llocs de treball de naturalesa funcionarial, sector administració general, grup B i A/B, que es relacionen en l'annex II d'esta resolució. Este concurs es desplegarà d'acord amb les bases següents:
  
Primera. Participants
  
1r. Els qui concursen han d'estar en possessió dels requisits exigits en la classificació dels llocs de treball que sol·liciten, i mantindre durant tot el procés, fins al dia de la presa de possessió. La participació en el concurs pot tindre caràcter voluntari o forçós:
  
A) Poden participar amb caràcter voluntari:
  
1) Per al lloc de treball: 22677:
  
Els funcionaris de carrera del grup B, sector administració general, de l'administració del Govern Valencià i d'altres administracions públiques.
  
2) Per als llocs de treball 13.327, 21.480, 24.644:
  
Els funcionaris de carrera dels grups A i B, sector administració general, de l'administració del Govern Valencià i de les corporacions locals de la Comunitat Valenciana, que hagueren sigut seleccionats pel sistema previst en l'article 10.1 del Text Refós de la Llei de la Funció Pública Valenciana.
  
3) Per a la resta de llocs de treball objecte de la present convocatòria:
  
Els funcionaris de carrera del grup B, sector administració general, de l'administració del Govern Valencià i de les corporacions locals de la Comunitat Valenciana, que hagueren sigut seleccionats pel sistema previst en l'article 10.1 del Text Refós de la Llei de la Funció Pública Valenciana.
  
El personal amb destinació definitiva haurà d'haver romàs un mínim de dos anys en el seu lloc de treball, excepte en els supòsits assenyalats en l'apartat 6 de l'article 20 de la Llei de Funció Pública Valenciana.
  
El personal en excedència voluntària per interés particular, haurà d'haver romàs un mínim de dos anys en esta situació, d'acord amb el que disposa l'apartat 1.B) de l'article 37 de la Llei de Funció Pública Valenciana.
  
B) Participaran amb caràcter forçós:
  
1) Els funcionaris de carrera dels grups A i B, sector administració general, de l'administració del Govern Valencià en situació d'excedència forçosa, així com els suspensos que hagen complit el període de suspensió.
  
2) Els funcionaris de carrera de l'administració del Govern Valencià dels mateixos grups i sector a què es referix l'apartat anterior, i que estiguen adscrits amb destinació provisional en algun dels llocs convocats en esta resolució. En el cas que este personal no obtinga cap lloc en la present convocatòria, i es proveïsca en el concurs el lloc al qual estiga adscrit, quedarà sense destinació i a disposició de la Sotssecretaria de la Conselleria on prestava servicis, conforme a l'article 52.2 de la Llei de la Funció Pública Valenciana.
  
C) Igualment, participarà el personal que va superar l'oposició o el curs selectiu d'accés al grup C, pel torn de promoció interna, mitjançant conversió directa de places, convocats per sengles ordes de 8 de setembre de 2003, convocatòries 17/2000 i 18/2000 (DOGV núm. 4.588, de 16 de setembre de 2003) i que no són titulars amb destinació definitiva d'un lloc de treball.
  
2n. Tot el personal a què fa referència l'anterior apartat B).1) que no prenga part en el present concurs, serà declarat en la situació d'excedència voluntària.
  
Segona. Presentació de sol·licituds
  
Els concursants presentaran la seua ?Sol·licitud de participació- en esta convocatòria d'acord amb el model que serà facilitat a les oficines públiques indicades en l'annex I. Igualment, presentaran el model de ?Sol·licitud de destinació- en el qual faran constar per orde de prioritat, tots els llocs de treball que sol·liciten.
  
Les sol·licituds s'hauran de presentar en el termini de 20 dies hàbils comptats des de l'endemà de la publicació d'esta convocatòria en el Diari Oficial de la Generalitat Valenciana, en el Registre de la Conselleria de Justícia i Administracions Públiques, C/ Historiador Chabàs, 2 46601-València, en els corresponents registres dels servicis centrals i territorials de les distintes conselleries o en les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud de participació s'adjuntarà la documentació, degudament compulsada, justificativa dels mèrits que s'al·leguen, si no consten en el Registre de Personal de la Direcció General d'Administració Autonòmica. S'entendran al·legats els mèrits que ja consten inscrits en tal registre i que hagen de valorar-se d'acord amb la convocatòria, sense necessitat d'aportar els documents corresponents. A fi de facilitar la gestió del procediment, la documentació que s'aporte haurà de presentar-se en el mateix orde en què vénen relacionats els apartats del barem indicat en la base quarta.
  
El personal a qui es referix l'apartat C) de la base primera, que obligatòriament haurà de participar en el concurs restringit de provisió de llocs, no haurà de presentar sol·licitud de participació.
  
Tercera. Llocs de treball a sol·licitar
  
A) Els participants amb caràcter voluntari podran sol·licitar, per orde de preferència, els llocs de treball relacionats en l'annex II per als quals complisquen els requisits exigits.
  
B) Els participants amb caràcter obligatori citats en la base primera apartat B.1 hauran de sol·licitar, per orde de preferència, tots els llocs de treball relacionats en l'annex II, per als quals complisquen els requisits exigits.
  
C) Els participants amb caràcter obligatori citats en la base primera apartat B.2 hauran de sol·licitar, com a mínim, el lloc de treball que ocupen, conforme al que disposa l'article 45.3 de la Llei de la Funció Pública Valenciana.
  
Quarta. Barem de mèrits
  
1r. De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, la valoració dels mèrits dels concursants es realitzarà d'acord amb el que s'establix en la present base:
  
A) Antiguitat i grau:
  
1) Antiguitat: serà valorada a raó de 0,05 punts per cada mes complet de servicis en actiu en les distintes administracions públiques, fins a un màxim de 9 punts. A l'efecte també es computaran els servicis reconeguts a l'empara del que disposa la Llei 70/1978, de 26 de desembre, de reconeixement dels servicis previs en l'administració Pública.
  
2) Grau: el grau personal consolidat pels aspirants serà valorat en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible a obtindre en el present apartat A serà, en conseqüència, d'11 punts.
  
B) Formació:
  
1) Titulació acadèmica:
  
Per qualsevol títol acadèmic oficial d'igual o superior nivell a l'exigit per a l'exercici del lloc de treball a proveir, excloent-ne el que siga necessari per a l'accés al lloc: 1,5 punts per títol, fins a un màxim de 3 punts. Només es puntuarà el títol o títols de major nivell, i s'entenen compreses aquelles altres titulacions necessàriament prèvies per a l'obtenció del nivell superior.
  
2) Cursos de formació i perfeccionament:
  
Seran valorats els cursos de formació i perfeccionament de duració igual o superior a 15 hores que hagen sigut cursats o impartits per la persona interessada i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:
  
a) De 100 o més hores: 2,00 punts
  
b) De 75 o més hores: 1,50 punts
  
c) De 50 o més hores: 1,00 punts
  
d) De 25 o més hores: 0,50 punts
  
e) De 15 o més hores: 0,20 punts
  
En cap no cas seran puntuats en el present subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats quan formen part del plans d'estudis del Centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
En el supòsit de cursos impartits, estos seran valorats d'una única vegada i no seran susceptibles de ser valorades les successives edicions d'un mateix curs.
  
3) Valencià:
  
El coneixement del valencià serà valorat fins a un màxim de 3 punts prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb l'escala següent:
  
a) Coneixement oral: 0,75 punts.
  
b) Grau elemental: 1 punt.
  
c) Grau mitjà: 2 punts.
  
d) Grau superior: 3 punts.
  
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, i es valorarà exclusivament en este últim cas la possessió del major nivell del requerit, a raó d'un punt per cada nivell que excedisca de l'exigit en la classificació.
  
4) Idiomes comunitaris:
  
Fins a un màxim de 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la universitat, de llicenciatura en les distintes filologies, o de mestre: especialitat de llengua estrangera, sempre que no haja sigut objecte de valoració per l'apartat de formació.
  
La puntuació màxima possible a obtindre en el present apartat B) serà, en conseqüència, d'11 punts.
  
C) Mèrits específics: experiència:
  
L'experiència com a funcionari de carrera en l'exercici de llocs de treball del mateix grup i naturalesa i de nivell de complement de destinació igual o superior al del lloc al qual es concursa, serà valorat a raó de 0,10 punts per mes complet fins a un màxim de 3 punts.
  
Només a l'efecte ldel que disposa este apartat, s'entendrà que el personal participant i tots els llocs de treball la naturalesa dels quals s'haja vist modificada en virtut dels processos legals d'adaptació, han tingut sempre la naturalesa jurídica que tinguen en l'actualitat.
  
2n. La puntuació màxima possible a obtindre per tots els apartats serà de 25 punts.
  
3r. En cas d'empat s'adjudicarà el lloc al concursant que haja obtingut major puntuació en l'apartat de formació; si ldita puntuació fora també igual, es considerarà l'obtinguda per antiguitat i grau; i finalment els mèrits específics. De persistir l'empat, s'adjudicarà per sorteig.
  
Cinquena. Puntuació mínima
  
Per a obtindre l'adjudicació d'un dels llocs caldrà aconseguir un mínim de 2 punts.
  
Sisena. Valoració de mèrits
  
Únicament es tindran en compte els mèrits al·legats, obtinguts o en condicions d'obtindre, abans de finalitzar el termini de presentació de sol·licituds per a participar en este concurs i acreditats documentalment en el termini establit en la base segona paràgraf segon.
  
Els mèrits seran valorats per una Comissió de Valoració, la composició de la qual s'indica en l'apartat segon de la present resolució.
  
Setena. Adjudicació de destinacions
  
Primer. L'adjudicació de destinacions es farà segons l'orde de la puntuació que s'haguera obtingut per aplicació del barem assenyalat en la base quarta.
  
La Comissió de Valoració, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases de valoració del concurs, així com els llocs adjudicats, mitjançant la publicació en el tauler d'anuncis dels servicis centrals de la Conselleria de Justícia i Administracions Públiques, en el carrer Miquelet núm. 5, de València, i en els taulers d'anuncis de les direccions territorials de la Conselleria a Alacant (Rambla Méndez Núñez núm. 41, Torre Generalitat) i a Castelló (C/ Major núm. 78). En l'anunci corresponent es concedirà un termini de 10 dies hàbils, a comptar de l'endemà al de l'exposició, perquè les persones interessades puguen al·legar i, si fa el cas, justificar el que estimen pertinent davant de la Comissió de Valoració.
  
Igualment, i a l'efecte merament informatius s'inserirà en la pàgina web d'esta Direcció General: http://www.cjap.gva.es/ (apartat centres directius: Direcció General d'Administració autonòmica/enllaços/provisió de llocs).
  
Una vegada que la Comissió de Valoració haja redactat la proposta de resolució, amb les al·legacions i justificacions presentades, tant si han sigut estimades com desestimades, serà elevada a la Direcció General d'Administració Autonòmica per a la publicació en el DOGV, dita publicació servirà de notificació a les persones interessades.
  
Segon. L'adjudicació de destinacions al personal que va aprovar l'oposició o el curs selectiu d'accés al grup B, pel torn de promoció interna per mitjà de conversió directa de places en les convocatòries 17/200 i 18/2000 i que no són titulars amb destinació definitiva d'un lloc de treball, tindrà lloc una vegada adjudicats les destinacions a la resta dels participants del present concurs de mèrits.
  
Amb esta finalitat, seran convocats en acte únic, mitjançant d'inserció d'anunci en el DOGV, per a triar destinació, entre els llocs oferits en este concurs que hagen quedat deserts, i si cal, aquells que hagen deixat vacants el personal participant en este concurs. En el supòsit que calga, la Direcció General d'Administració Autonòmica verificarà i comprovarà la situació dels llocs de treball objecte de resultes, i facilitarà la relació dels que hagen de ser oferits per a l'adjudicació.
  
L'orde d'elecció es realitzarà d'acord amb les puntuacions que van aconseguir en els corresponents procediments selectius i tindran caràcter definitiu les destinacions que resulten adjudicades per este procediment.
  
Tercer. Les persones aspirants que superen les proves selectives d'accés al grup B, sector administració general, corresponent a les convocatòries núms. 4/2000, torn d'accés lliure i 5/2000, torn de discapacitats, seran convocats en acte únic, mitjançant la inserció d'un anunci en el DOGV, per a triar destinació i posterior adjudicació, segons l'orde de puntuació que obtinguen en el procés selectiu, entre els llocs oferits en este concurs que hagen quedat deserts, i si cal, aquells que hagen deixat vacants el personal participant en este concurs. Amb este fi, la Direcció General d'Administració Autonòmica verificarà i comprovarà la situació dels llocs de treball objecte de resultes, i facilitarà la relació dels que hagen de ser oferits per a l'adjudicació. Les destinacions adjudicades ho seran amb caràcter definitiu.
  
Vuitena. Resolució del concurs
  
El present concurs serà resolt per la Direcció General d'Administració Autonòmica de la Conselleria de Justícia i Administracions Públiques, en un termini no superior a 6 mesos, a comptar de l'endemà en què finalitze el termini de presentació de sol·licituds.
  
Novena. Desistiment, renúncia, sol·licitud condicionada i irrenunciabiliat de destinació
  
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjuí del que s'indica en l'apartat 3 d'esta mateixa base.
  
2) Renúncia: no produirà cap efecte la renúncia de la destinació adjudicada en este concurs, tret que amb anterioritat a la finalització del termini de possessió, excloses les pròrrogues que eventualment s'acorden, les persones interessades obtingueren un altra destinació per resolució d'una altra convocatòria concurrent, tant de concurs com de lliure designació i, en este cas, podran optar per una de les destinacions adjudicats, a través d'un escrit dirigit a la Direcció General d'Administració Autonòmica, dins del termini de possessió, tot entenent que renúncia a la resta de llocs adjudicats.
  
A l'efecte, s'entén per convocatòries concurrents aquelles que en la data de finalització del termini de presentació d'instàncies d'alguna d'elles, no s'haguera publicat la resolució d'una altra.
  
3) Sol·licitud condicionada: d'acord amb el que preveu l'article 23.3) del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, per raons de convivència, la qual haurà de quedar acreditada en les actuacions, els qui participen en el concurs podran condicionar les seues respectives peticions de vacants per a determinat municipi, al fet que també obtinguen destinació en este concurs i en el mateix municipi, els concursants amb els quals convisquen. En el supòsit d'unions de fet, la convivència haurà d'acreditar-se mitjançant certificat de la inscripció en el Registre d'Unions de Fet de la Comunitat Valenciana o en qualsevol altre Registre Oficial d'Unions de Fet.
  
La sol·licitud condicionada d'un o diversos llocs ha de formular-se necessàriament de manera expresa, en la instància de participació en el concurs, amb identificació de la persona i municipi de destinació al qual condiciona la sol·licitud. Quan els sol·licitants no puguen obtindre destí en el mateix municipi al qual hagen condicionat la seua petició, se'ls tindrà per desistits de la sol·licitud sense perjuí del que siga procedent respecte a altres peticions de destinació que hagen pogut formular.
  
Deu. Cessament i presa de possessió
  
En la resolució del concurs s'indicarà allò que corresponga en relació amb els cessament i preses de possessió de llocs de treball que hagen de formalitzar-se com a conseqüència d'aquell.
  
Segon
  
La Comissió de Valoració del present concurs estarà composta pels membres següents:
  
Titulars:
  
President: Eloy Alamán Laguarda, cap d'Àrea de Modernització, Gestió de Qualitat i Inspecció de Servicis, de la Conselleria de Justícia i Administracions Públiques.
  
Vocals:
  
Gustavo Zaragozá Pascual, cap del Servici de Planificació de Programes d'Ocupació, del SERVEF.
  
Luis Camacho Sentí, cap d'Unitat Administrativa Qualitat Ambiental II, de la Conselleria de Territori i Habitatge.
  
Pilar Carrera Merino, cap de la Secció Gestió i Coordinació, de la Conselleria d'Agricultura, Pesca i Alimentació.
  
Gemma Plaza Penadés, cap de la Secció de Personal, de la Conselleria de Benestar Social.
  
Un representant del sindicat CCOO.
  
Un representant del sindicat UGT.
  
Un representant del sindicat IGEVA.
  
Un representant del sindicat CSI-CSIF.
  
Un representant del sindicat STAPV-IV.
  
Vocal-secretària: Cristina Sanmartín Giménez, representant de la Direcció General d'Administració Autonòmica.
  
Suplents:
  
President: Enrique García de Fénech, cap del Servici d'Assumptes Generals i Convenis, de la Conselleria de Sanitat.
  
Vocals:
  
María Vicenta Daríes Piqueres, cap de la Secció de Gestió Administrativa i Econòmica, de la Conselleria de Cultura, Educació i Esport.
  
Ana María Sempere Pérez, cap de la Secció de Transports de Viatgers, de la Conselleria d'Infraestructures i Transport.
  
Fernando Donís Rodríguez, cap de la Secció de Registre d'entitats Economia Social, de la Conselleria d'Economia, Hisenda i Ocupació.
  
Josep Maria Alba Gil, representant de la Direcció General d'Administració Autonòmica.
  
Un representant del sindicat CCOO.
  
Un representant del sindicat UGT.
  
Un representant del sindicat IGEVA.
  
Un representant del sindicat CSI-CSIF.
  
Un representant del sindicat STAPV-IV.
  
Vocal-secretari: Vicente Talens Rubio, assessor jurídic, de Presidència de la Generalitat.
  
La Comissió de Valoració podrà sol·licitar de la Direcció General d'Administració autonòmica la designació d'experts que, com a assessors, actuaran amb veu però sense vot.
  
El funcionament de la Comissió de Valoració s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat per Decret núm. 33/1999, de 9 de març, del Govern Valencià (DOGV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
Tercer
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que ha dictat esta resolució, en el termini d'un mes a comptar des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos a comptar de l'endemà de la publicació de la present resolució.
  
Els recursos contenciós administratius que s'interposen contra esta convocatòria i successius actes del procés de provisió seran anunciats en el Diari Oficial de la Generalitat Valenciana a l'efecte de citació a les persones interessades.
  
València, 29 de setembre de 2005.- El director general d'Administració Autonòmica: Miguel Angel Crespo Marzal.
  
ANNEX I
  
(Oficines públiques)
  
ALACANT
  
Direcció Territorial de la Conselleria de Justícia i Administracions Públiques.
  
Rambla Méndez Núñez núm. 41 (TORRE GENERALITAT)
  
03058 ALACANT
  
Telèfon: 857707463
  
FAX: 778215775
  
Telèfon Prop 012
  
(96 386 60 00 per a telefonades des de fora de la Comunitat Valenciana).
  
CASTELLÓ
  
Direcció Territorial de la Conselleria de Justícia i Administracions Públiques.
  
C/ Major núm. 78
  
12986 CASTELLÓ
  
Telèfon 487919995
  
FAX 870658473
  
Telèfon Prop 012
  
(96 386 60 00 per a telefonades des de fora de la Comunitat Valenciana).
  
VALÈNCIA
  
Oficina PROP
  
C/ Historiador Chabàs, 2
  
46390 VALÈNCIA
  
Telèfon Prop 012